Nico Carstens

Nicolaas Cornelius Carstens, (10 Februari, 1926 - 1 Novemba 2016) anayejulikana zaidi kama Nico Carstens, alikuwa mwanamuziki na mtunzi wa nyimbo wa Afrika Kusini.

 Maisha ya awali 
Alizaliwa 10 Februari 1926, katika mji wa Cape Town wa wazazi Makaburu, Carstens alipata accordion yake ya kwanza akiwa na umri wa miaka 13 na alishinda shindano la muziki la watu wazima miezi sita baadaye. Alitunga wimbo wake wa kwanza akiwa na umri wa miaka 17.

 Kazi 
Wimbo maarufu wa Carstens "Zambezi" ulipata umaarufu ulimwenguni na umerekodiwa na wasanii kama vile Eddie Calvert, Acker Bilk, Bert Kaempfert, The Shadows, James Last, Chet Atkins, Floyd Cramer na Johnny Dankworth. https://www.allmusic.com/artist/nico-carstens-p182204Mnamo mwaka 1982, The Piranhas waliichukua hadi nambari 17 nchini Uingereza. Matoleo mengine ya utunzi wa Carstens yamerekodiwa na Horst Wende, Henri René, Geoff Love na bendi nchini Australia, Italia na Polandi.

Carstens aliandika na kufanya muziki ambao ulihusisha tamaduni mbalimbali za Afrika Kusini. Alipata msukumo kutoka kwa vyanzo mbalimbali, ikiwa ni pamoja na Cape Malay, Black Township na sauti za asili za Afrika Kusini na kuziunganisha kuunda sauti na mtindo wa kipekee.https://web.archive.org/web/20180523095935/http://www.bloemfonteinchildrenschoir.org.za/about-the-choir-mainmenu-2/biographies-mainmenu-5/past-contributors-mainmenu-27/6-about-the-choir.html

Tangu aanzishe bendi yake akiwa na umri wa miaka 24, Carstens alikuwa ametunga zaidi ya nyimbo 2000 na kurekodi zaidi ya albamu 90 ambazo zimeuza zaidi ya nakala milioni 2 nchini Afrika Kusinihttp://www.channel24.co.za/Music/News/accordion-maestro-nico-carstens-dies-20161102. Alifanya maonyesho kote Afrika Kusini, Namibia, Msumbiji, Zimbabwe na Botswana na pia katika Tamasha la Nantes nchini Ufaransa na alionekana kwenye Musikantenstadl kwa ORF mnamo 1997.

 Marejeo 

Jamii:Arusha Editathon Muziki
Jamii:wanamuziki wa Afrika Kusini